Еднокуќево

Еднокуќево — село во Општина Босилово, во областа Струмичко Поле, во околината на градот Струмица.

 Потекло и значење на селото 

мини|300п|лево|Сретселото

Името на селото првпат е запишано како Еднокуќани или Една - куќа во пишани документи во  век (1519 г.) и низ годините се сретнува под слични варијанти (Једна Куќа, Еднокукево, Единакеј). Името доаѓа од една куќа образувано со суфиксот -ово, па така името всушност е сложенка од зборовите „еден“ и „куќа“ со помош на наставката -ево. На грчки, името на селото е „ена спити“ – („една куќа“). Името на селото се совпаѓа со името на соседното Моноспитово. Со тоа име селото постои од неговото основање, па сѐ до денешни дни. Месното население селото го нарекува со формата Еднокуќево.КОЛЕТКТИВНАТА МЕМОРИЈА ЗАЧУВАНА ВО ТИПИЧНИТЕ ОБИЧАИ И ТРАДИЦИИ НА ОПШТИНА БОСИЛОВО

 Географија и местоположба 

Селото се наоѓа во средишниот дел на рамништето на Струмичкото Поле, на алувијалниот простор на реката Струмица, недалеку од патот Струмица-Ново Село. Селото е сместено во јужниот дел на подрачјето на Општина Босилово. Селото е рамничарско, сместено на надморска височина од 212 метри. Од градот Струмица, селото е оддалечено 7 километри.

До селото може да се стигне преку локални асфалтирани патишта од државниот пат А4 со исклучување пред селото Босилово или од регионалниот пат 1404 преку селото Муртино.

 Историја 

По крајот на Балканските војни, селото било вклучено во составот на Царство Бугарија. По крајот на Првата светска војна, според Нејскиот мировен договор, селото било вклучено во составот на Кралство СХС, заедно со Струмичкиот регион, додека по крајот на Втората светска војна, во рамките на СФРЈ.

 Стопанство 

Атарот на селото е мошне мал и зафаќа простор од 2,3 километри квадратни. На него речиси целосно преовладува обработливото земјиште.

Во минатото во селото работела земјоделска задруга, а денес во него има продавници.

 Население 

Во „Етнографија на Адријанопол, Монастир и Салоника“ , издадена во Цариград се вели дека во 1873 година, селото се состоело од 50 семејства и сите биле утврдени како Македонци.Македония и Одринско. Статистика на населението от 1873 г., Македонски научен институт, София, 1995, стр. 188-189. Но, овој факт е погрешен бидејќи во селото во овој период живеело исклучиво турско население.

Според статистиката на Васил К’нчов („Македонија. Етнографија и статистика“) во 1900 година селото имало 650 жители Турци.Кънчов, Васил. Македония. Етнография и статистика, София, 1900.

Според германска карта издадена во 1941 година, а заснована на пописот на Кралството Југославија од 1931 година, селото имало 150 Македонци и 150 Турци.

Селото е средно по големина и во 1961 година броело 501 жител, од кои 286 биле Македонци, а 115 жители Турци, додека во 1994 година бројот се зголемил на 654 жители, од кои 535 биле Македонци, а 119 биле Турци.

Според пописот од 2002 година, селото Еднокуќево броело 678 жители, од кои 557 Македонци, 107 Турци и 14 останати.

Според последниот попис од 2021 година, во селото живееле 634 жители, од кои 473 Македонци, 127 Турци, 6 Роми, 1 Србин и 27 лица без податоци.

 Општествени установи 

мини|300п|десно|Поглед на основното училиште во селото

 ПУ „Гоце Делчев“ - подрачно основно училиште за ученици од прво до петто одделение во состав на ОУ „Гоце Делчев“ - Босилово
 Дом на културата

 Самоуправа и политика 

Во  век, Еднокуќево било село во Струмичката Каза на Отоманското Царство.

Селото влегува во рамките на Општина Босилово, која била една од ретките што останала непроменета по новата територијална поделба на Македонија во 2004 година. Во периодот од 1996-2004 година, селото било исто така во рамките на Општина Босилово.

Во периодот од 1962 до 1996 година, селото се наоѓало во рамките на големата општина Струмица. Селото припаѓало на некогашната општина Босилово во периодот од 1955 до 1962 година.

Во периодот 1952-1955, селото било во рамките на тогашната Општина Босилово, во која покрај селото Еднокуќево, се наоѓале и селата Босилово, Гечерлија, Дабиле, Дрвош, Петралинци, Робово, Сарај, Старо Балдевци и Хамзали. Во периодот 1950-1952 постоела Општина Босилово во која влегувале селата Босилово и Еднокуќево.

 Избирачко место 

Во селото постои избирачкото место бр. 1814 според Државната изборна комисија, сместено во просториите на основното училиште.

На претседателските избори во 2019 година, на ова избирачко место биле запишани вкупно 539 гласачи. На Македонски парламентарни избори во 2020 година, на овие избирачки места биле запишани вкупно 542 гласачи.

 Културни и природни знаменитости 

Цркви
 Црква „Св. Кирил и Методиј“ — главна селска црква.

Џамии
 Џамија — главна селска џамија.

 Поврзано 
 Општина Босилово
 Струмичко Поле

 Наводи 

 Надворешни врски 


Категорија:Села во Македонија
Категорија:Струмички села
Категорија:Села во Општина Босилово